stanford-oval/wikipedia huggingface dataset:
Return of the B-Girl
רשימת רצועות

| Return of the B-Girl> מס' | Return of the B-Girl> שם | Return of the B-Girl> משך | Return of the B-Girl>  | Return of the B-Girl>  | Return of the B-Girl>  | Return of the B-Girl>  | Return of the B-Girl>  | Return of the B-Girl>  | Return of the B-Girl>  |
| --- | --- | --- | --- | --- | --- | --- | --- | --- | --- |
| 1. | The Intro  | 6:41 |  |  |  |  |  |  |  |
| 2. | 1983  | 3:27 |  |  |  |  |  |  |  |
| 3. | Win  | 3:03 |  |  |  |  |  |  |  |
| 4. | Im Ready  | 3:20 |  |  |  |  |  |  |  |
| 5. | Blankin' Out  | 3:26 |  |  |  |  |  |  |  |
| 6. | Cherry Red Hot  | 3:01 |  |  |  |  |  |  |  |
| 7. | Little Things  | 4:35 |  |  |  |  |  |  |  |
| 8. | Return of the B-Girl  | 3:03 |  |  |  |  |  |  |  |
| 9. | Love Tonight  | 4:22 |  |  |  |  |  |  |  |
| 10. | U Sparklin'  | 3:43 |  |  |  |  |  |  |  |
| 11. | Make It After All  | 4:14 |  |  |  |  |  |  |  |
| 12. | Make Me Say  | 4:41 |  |  |  |  |  |  |  |
| 13. | Hoop Dreams to Rap Dreams  | 3:58 |  |  |  |  |  |  |  |
| 14. | Cipher Kid  | 4:06 |  |  |  |  |  |  |  |
| 15. | No More Trouble  | 6:07 |  |  |  |  |  |  |  |
| 16. | Angel  | 4:30 |  |  |  |  |  |  |  |
| 17. | Young, Black with a Gift  | 3:09 |  |  |  |  |  |  |  |
| 18. | Little Things Remix  | 3:56 |  |  |  |  |  |  |  |
| 19. | Honda Accord Music Remix  | 4:03 |  |  |  |  |  |  |  |
| 20. | My Melo, My Man  | 2:57 |  |  |  |  |  |  |  |
| משך כולל: | משך כולל: | 74:57 |  |  |  |  |  |  |  |
הערות שוליים

↑  Official Tickets and Your Source for Live Entertainment | AXS.com, www.examiner.com (באנגלית)
| רפסודי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Idea of Beautiful • Laila's Wisdom • Eve |  |
| מיני-אלבומים | The Black Mamba • Beauty and the Beast • Crown |  |
| מיקסטייפים | Return of the B-Girl • Thank H.E.R. Now • For Everything • She Got Game |  |
| סינגלים | "You Should Know" • "Power" • "Sojourner" • "Ibtihaj" |  |
| שירים אחרים | "Complexion (A Zulu Love)" • "Without You" • "OooWee" • "The Law" |  |
| ערכים קשורים | רוק ניישן • ג'מלה רקורדס |  |
| --- | --- |
בקרת זהויות :  MusicBrainz release group: a50080d0-efa7-40b4-a7ef-1b67dfcbf808
M47

ערך זה עוסק בצביר פתוח. אם התכוונתם לטנק, ראו .
| --- | --- |

 נתוני תצפית
 קבוצת כוכבים:  ירכתי הספינה
 שמות נוספים:  NGC 2422
 מגלה:  ג'ובאני בטיסטה אודיירנה 
 תאריך גילוי:  1654
 סוג:  צביר פתוח
 בהירות נראית:  5.2
 סיווג מורפולוגי:  II,3,m
 עלייה ישרה:  07ʰ 36.6ᵐ‏
 נטייה:  ‏‏30′ ‏14°‏-
 מאפיינים פיזיים
 בהירות מוחלטת:  3.25-
 מרחק:  1,600  שנות אור 490.56  פארסק
 קוטר:  15 שנות אור
 מספר כוכבים:  50
 
M47 (מ-Messier 47, או NGC 2422) הוא צביר פתוח בקבוצת הכוכבים ירכתי הספינה הנמצא במרחק של כ-1,600 שנות אור ממערכת השמש ומכיל כ-50 כוכבים. זהו מ"העצמים האבודים" של קטלוג מסיה, כלומר במיקום המקורי שציין שארל מסיה בקטלוג לא נמצא דבר, עקב טעות ברישום.
היסטוריה

הצביר התגלה על ידי ג'ובאני בטיסטה אודיירנה בשנת 1654 ונכלל בקטלוג הערפיליות שלו. ב-19 בפברואר 1771 צפה שארל מסיה בצביר ותיאר אותו כ"צביר כוכבים, מעט רחוק יתר מהקודם (הצביר M46 שנצפה על ידו לראשונה באותו לילה) שכוכביו בהירים יותר (מאלו של צביר M46) ... הצביר הוא ללא ערפילית". מסיה רשם את מיקומו של הצביר ביחס לכוכב הסמוך 2 בירכתי הספינה, אך טעה ברישום ההפרש של העלייה הישרה בין הכוכב והצביר, כך שבמקום לרשום שההפרש הוא 8.9- דקות נרשם שההפרש הוא 8.9 דקות. הטעות הועתקה גם לקטלוג הכללי של ערפיליות וצבירי כוכבים שפרסם ג'ון הרשל (נרשם שם כ-GC 1594) ולקטלוג הכללי החדש של ג'ון דרייר (נרשם שם כ-NGC 2478). לא ברור האם הרשל ודרייר הסתמכו על קטלוג מסיה ללא בדיקה, או שבדומה למסיה, צפו קודם לכן בצביר הסמוך M46 וממנו עברו ל-M47 והניחו שרישום הקואורדינטות בקטלוג מסיה נכון. בשנת 1785 צפה ויליאם הרשל בצביר ומכיוון שלא היה ידוע על צביר במיקום הזה, הניח שמדובר בתגלית חדשה ורשם אותו, הפעם במיקום הנכון בקטלוג הערפיליות שלו, כאשר הוא מתאר אותו כ"צביר דחוס ויפה של כוכבים בהירים ועמומים". ג'ון הרשל ודרייר כללו את הצביר במיקומו הנכון בקטלוגים שלהם כ-GC1551 וכ-NGC2422. בשנת 1864, בהוצאה של הקטלוג הכללי שלו, ציין ג'ון הרשל בהערות על GC 1594, שהצביר שנקרא גם M47 לא נצפה מאז גילויו וככל הנראה מדובר בצביר דליל עם מעט כוכבים. רק בשנת 1959 זיהה אסטרונום חובב מקנדה את הטעות ברישום של מסיה ואת הזהות בין M47 ובין NGC 2422.
לצביר דרגת בהירות נראית 5.2 כך שניתן להבחין בו ללא ציוד עזר בתנאי צפייה מיטביים. באמצעות משקפת ניתן להבחין בכ-10-15 כוכבים שהבהיר שבהם הוא בעל דרגת בהירות 5.7. באמצעות טלסקופ חובבים ניתן להבחין בעשרות מכוכבי הצביר שבהירותם היא עד דרגה 11. מיקומו של הצביר הוא כ-5 מעלות מדרום-דרום-מערב לכוכב α (אלפא) בחד קרן וכ-12.5 מעלות ממזרח-צפון-מזרח לסיריוס. הצביר M46 נמצא כ-1.3 מעלות ממזרח-דרום-מזרח לו ולמעשה ניתן לצפות בשניהם ביחד באמצעות משקפת. כ-9.5 מעלות מדרום-דרום-מזרח ל-M47 נמצא הצביר הפתוח M93.
מאפייני הצביר

מרחקו של M47 ממערכת השמש מוערך בכ-1,600 שנות אור וגודלו הזוויתי הנראה הוא כ-30 דקות קשת – כקוטרו של הירח המלא, כך שקוטרו האמיתי הוא מעט פחות מ-15 שנות אור. הצביר מכיל כ-50 כוכבים, רובם כוכבים צעירים מסוגים ספקטרליים A ו-B וחלקם תת-ענקים וענקים, לבנים וכתומים. גילו של הצביר מוערך בפחות מ-100 מיליון שנים והוא מתרחק ממערכת השמש במהירות של כ-9 קילומטרים בשנייה.
הערות שוליים

↑  ג'ון הרשל: הקטלוג הכללי של ערפיליות וצבירים עמ' 21
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
Network Address Translation

סוגים שונים של NAT
One-to-one NAT
restricted cone NAT
Port Restricted Cone NAT
Symmetric NAT
Network Address Translation (בראשי תיבות: NAT; בתרגום חופשי: תרגום כתובת רשת) היא טכניקת ניתוב ברשת מחשבים, בה נכתבות מחדש כתובות ה-IP של מנות המידע (packets) שעוברות בנתב או בחומת אש, כלומר, כתובת ה-IP שתצא משימוש תחזור אל מאגר הכתובות ותינתן למחשב אחר בשעת הצורך. הטכניקה מאוד יעילה ונמצאת בשימוש נרחב, ונתבים אישיים מודרניים לרוב מבצעים NAT כחלק מהפונקציות הבסיסיות של המכשיר.
NAT בשימוש הנפוץ

היישום הנפוץ ביותר של NAT הוא חיבור מחשבים רבים הנמצאים באותה הרשת המקומית לרשת האינטרנט באמצעות כתובת IP אחת בלבד. יישום זה שימושי לצורך צמצום כתובות ה-IP בעולם, שהרי במקום שלכל מחשב תינתן כתובת IP חיצונית, כל המחשבים מיוצגים ככתובת אחת בלבד, וכן לשם חיבור לאינטרנט של רשת בעלת יותר ממחשב אחד, באמצעות חשבון אחד של חיוג או חיבור מהיר לאינטרנט.
לצורך ביצוע NAT כזה, נותנים כתובות IP פרטיות למחשבים ברשת. הנתב שמתחבר לאינטרנט גם מקבל מהחיבור כתובת IP חוקית ציבורית אחת. אותו נתב בדרך כלל גם יבצע את הניתוב עם NAT, ועל כן יקרא שער הגישה של הרשת הפנימית אל רשת האינטרנט. הניתוב מתבצע באופן הבא:
כאשר מתקבלת מנת מידע מהרשת הפנימית, המיועדת לרשת האינטרנט:
כתובת המקור של מנת המידע מתורגמת כאילו שהמנה נשלחה מהנתב עצמו לאינטרנט
הפורט המקורי מתורגם לפורט מקור גבוה הניתן על ידי הנתב. פורט זה משמש כאינדקס לטבלת ה-NAT כדי שהנתב יידע להתאים את מנת החזור ל-IP הפנימי אליו היא שייכת (שימוש זה בפורטים גבוהים הוא הפתרון לבעיה של הסתרת מספר כתובות פנימיות על ידי כתובת אחת).
כאשר מתקבלת מנת מידע מהאינטרנט אשר מיועדת לאחד ממחשבי הרשת הפנימית:
פורט היעד משמש כאינדקס לטבלת ה-NAT כדי למצוא את ה-IP הפנימי שאליו המנה צריכה להיות מנותבת.
פורט היעד מתורגם לפורט המקורי (הפנימי) שממנו יצאה המנה המקורית.
כתובת היעד מתורגמת כאילו מנת המידע נשלחה אל המחשב המתאים עם הכתובת הפנימית
מנת המידע מנותבת מחיבור האינטרנט אל החיבור של הרשת הפנימית בצירוף מס' הפורט שאיתו יצאה המנה מהרשת הפנימית
אבטחה, NAT, וגרסה 6 של פרוטוקול IP

טכניקת NAT הפכה פופולרית בעקבות המחסור בכתובות IP בגרסה 4. מסיבות היסטוריות, למדינות מחוץ לארצות הברית הוקצו בלוקים מעטים יותר של כתובות IP, ולכן במדינות אלו NAT נפוץ יותר.
למחשבים שנמצאים "מאחורי" שער גישה מסוג NAT, אין קשר קצה לקצה ישיר ולכן מפעיליהם נתקלים בבעיה להשתמש בחלק מפרוטוקולי האינטרנט. NAT נחשבת בעיני רבים כטכניקה הפוגעת באינטרנט, מאחר שעקרון קצה לקצה הוא עקרון יסוד של אינטרנט אשר גופי התקינה הרשמיים תומכים בו ומנסים לפעול לחיזוקו. ספקיות אינטרנט רבות בעולם (בעיקר באירופה ואסיה) מספקות שירותי NAT בלבד, ולפיכך, מתקיים דיון ציבורי בשאלה אם הן מספקות שירותי אינטרנט בכלל.
טכניקת NAT מעניקה כמה יתרונות של אבטחת מידע, ולכן היא נמצאת בשימוש רב בחומות אש. מצד שני, הטכניקה מסבכת את היישום של פרוטוקולי אבטחת מידע כדוגמת IPSec.
פרוטוקול IP בגרסה 6 פותר את בעיית המחסור בכתובות של גרסה 4, וגם כולל בתוכו את הפונקציונליות של IPSec. לכן גרסה 6 של IP נחשבת אחד הפתרונות היותר טובים לפריסה נרחבת של הרבה מכשירים ברשת כדוגמת רשת טלפוניה סלולרית, אולם סביר להניח שייקח עוד זמן עד ליישום פרוטוקול זה בסביבה כזו.
NAT בסיסי, לעומת תרגום מספרי שער

נהוג להבדיל בין שני סוגי NAT כלליים. הסוג הראשון שבדרך כלל נקרא NAT או NAPT מתייחס לתרגום כתובות המלווה בתרגום מספרי שער (port numbers). טכניקה זו מאפשרת, לדוגמה, לחבר מספר גדול של מחשבים לרשת האינטרנט באמצעות כתובת IP ציבורית אחת.
הסוג השני נקרא לפעמים NAT בסיסי (Basic NAT), או NAT קבוע (Static NAT), מתייחס לתרגום כתובת ה-IP בלבד, ולכן דורש כתובת ציבורית אחת עבור כל חיבור. טכניקה זו נמצאת בשימוש בעיקר בנתבי ADSL, לפעמים בשם "אזור מפורז" (DMZ), והיא מאפשרת למחשב לקבל כל חיבור חיצוני על אף שכתובת ה-IP נמצאת בשימוש על ידי הנתב עצמו.
NAT הכולל תרגום מספרי שער נבדל גם הוא לשני סוגים: תרגום כתובת מקור (SNAT), והמקבילה ההפוכה, תרגום כתובת יעד (DNAT).
"התחזות" כתובת IP

מקרה פרטי של NAT נקרא "התחזות" (Masquerading), והוא מאפשר למחשבים רבים לשתף חיבור אינטרנט בצורה שקופה יחסית, כאשר מנקודת מבטו של כל מחשב ברשת הפנימית, נראה המחשב שמבצע NAT כמו כל נתב אחר ברשת האינטרנט.
כאשר הנתב ה"מתחזה" מנתב חיבורי רשת יוצאים לאינטרנט, הוא משכתב את כתובת המקור של מנות המידע באופן שקוף, עם הכתובת הציבורית שלו. כמו כן הנתב זוכר מידע בסיסי לגבי החיבור הזה בין המחשב הפנימי למחשב המרוחק. אז מנת המידע יוצאת אל רשת האינטרנט ואל מחשב היעד כאילו נשלחה מהנתב עצמו.
כאשר מגיעה מנת מידע עם תגובה בחזרה אל הנתב, הוא מחפש את המידע שנזכר כדי להחליט לאיזה מחשב ברשת הפנימית לשלוח את המנה. לאחר מכן הוא משכתב את כתובת היעד של מנת המידע עם הכתובת של המחשב הפנימי, ושולח אותה אל הרשת הפנימית.
יתרונות וחסרונות

היתרונות של NAT הם משמעותיים. האפשרות לחבר מחשבים רבים לאינטרנט באמצעות חיבור אחד חוסכת הרבה כסף לארגונים וחברות, וגם חוסכת בכתובות אינטרנט. יתרון נוסף הוא בכך שניתן להסתיר את מבנה הרשת הפנימית מפני אנשים מבחוץ כגון האקרים או ספקית האינטרנט.
אחד החסרונות העיקריים הוא הקושי בשימוש בשירותים הדורשים יזימת חיבור TCP מהרשת החיצונית אל תוך הרשת הפנימית, או פרוטוקולים ללא-מצב (stateless) כגון UDP. ללא מאמץ מפורש מצד הנתב לתמוך בפרוטוקולים כאלה, חבילות המידע לא מגיעות ליעדן ולא נוצר החיבור. מצד שני יש הרואים בכך סוג של חומת-אש פשוטה, ולכן משתמשים שאינם רוצים לחשוף את שירותי הרשת במחשב שלהם רואים בכך יתרון.
חיסרון שני הוא כאשר גודל חבילת ה-IP גדול יותר מה-MTU של אחד מן ממשקי הרשת שבדרך ליעד - תתבצע פרגמנטציה וכתוצאה מכך כתובות הפורטים יופיע רק בחלק הראשון מבין כלל החלקים שעברו פרגמנטציה. אין אחידות לגבי היחס לפרגמנטציה בין רכיבי ה-NAT, מה שעלול לגרום לבעיות, בעיקר כאשר אותם חלקים לא מגיעים בסדר הנכון.
שימושים אחרים

איזון עומסים (Load Balancing) - ניתן להשתמש בשכתוב כתובת יעד (DNAT) על מנת להפנות חיבורים נכנסים לאחד מתוך קבוצת שרתים אפשריים ובכך לאזן את העומס עליהם.
ניתוב לשרת גיבוי - אם השרת הראשי אינו זמין, ניתן לגרום לנתב לבצע DNAT ובכך להפנות בקשות עבודה לשרת חלופי באופן שקוף.
בא-כח שקוף (Transparent Proxy) - ניתן להפנות בעזרת NAT את הבקשות לגלישה בשרתי אינטרנט בפרוטוקול HTTP, אל שרת בא-כח (proxy) מיוחד שמסוגל לסנן בקשות ולהאיץ את הגלישה. ספקיות אינטרנט משתמשות בטכניקה זו על מנת להפחית את רוחב הפס הבינלאומי שבשימוש הלקוחות שלהן, ללא צורך בתצורה מחדש של הדפדפן במחשבי הלקוח.
ראו גם

חומת אש
נתב
Internet Protocol
שיתוף חיבור אינטרנט(אנ')
שרת פרוקסי
Port Forwarding
הערות שוליים

↑  Wouter Debie, The ugly side of NAT, excentis.com
Jealous Guy

"Jealous Guy" (בעברית: "בחור קנאי") הוא שיר שנכתב והוקלט במקור על ידי מוזיקאי הרוק הבריטי ג'ון לנון מתוך אלבום האולפן השני שלו Imagine משנת 1971. הוא לא יצא כסינגל במהלך חייו של לנון, והפך ללהיט בינלאומי בגרסת הכיסוי של רוקסי מיוזיק שיצא ב-1981; גרסה זו הגיעה למקום הראשון בבריטניה ובאוסטרליה, והייתה להיט טופ 10 במספר מדינות באירופה. גרסתו של לנון עצמו יצאה לאחר מכן כסינגל, ונכנסה למצעדים בארצות הברית ובבריטניה.
לנון החל לכתוב את השיר בשנת 1968 תחת השם "Child of Nature", כאשר השיר היה בין השירים הרבים שנכתבו על ידי הביטלס לפני שהקליטו את אלבומם The Beatles (הידוע גם בשם "האלבום הלבן"). המילים נוצרו בהשראת הרצאה שנשא מהרישי מהש יוגי בתחילת 1968, כאשר הביטלס השתתפו בריטריט הרוחני שלו ברישיקש, הודו. בינואר 1969, הביטלס (בעיקר ג'ון) ניגנו את השיר במהלך הקלטות Let It Be, שם הוא כונה "On the Road to Marrakesh".
"Jealous Guy" הוא אחד השירים המוקלטים ביותר של לנון, עם לפחות 92 גרסאות כיסוי.
מקור

ההשראה לשיר הגיעה בהודו, לאחר שהביטלס נכחו בהרצאה של מהרישי מהש יוגי על "בן אמא טבע". זה נתן השראה גם לפול מקרטני וגם לג'ון לנון לכתוב שירים על אותו נושא. יצירתו של מקרטני, "Mother Nature's Son", נבחרה ל-The Beatles, אך לנון לא ניסה להקליט את "Child of Nature" במהלך הסשנים לאלבום. שניהם הוקלטו כדמו בביתו של ג'ורג' האריסון אשר, במאי 1968. הדמו של "Child of Nature" כלל את השירה הכפולה של לנון וגיטרה אקוסטית. בתחילת השנה שלאחר מכן, לנון חזר לשיר תחת השם "On the Road to Marrakesh" במהלך סשנים של Get Back. בסופו של דבר, המילים בוטלו והוחלפו על ידי המילים הידועות של "Jealous Guy" עבור Imagine.
בהאזנה לדמו המקורי של אשר, השיר מתחיל "On the road to Rishikesh" והזכיר הרים. הוא אינו מתייחס למרקש שבמרוקו, ואין ראיות לכך שלנון ביקר שם אי פעם. בצורתו המשוכתבת, השיר משמש כווידוי שבו לנון מתייחס לתחושות חוסר ההתאמה שגרמו כאב לאלה שאהב.
כיום ידועות שלוש הקלטות של "Child of Nature". הראשון הוא דמו של השיר שהוקלט בביתו של ג'ורג' האריסון במאי 1968. השני, שבו שר האריסון קולות רקע, הוקלט באולפני טוויקנהאם ב-2 בינואר 1969. הקלטה שלישית בוצעה באולפני אפל של הביטלס ב-24 בינואר. קטע מהפזמון מההקלטה השנייה מופיע בדיסק הבונוס Fly on the Wall ארוז עם Let It Be... Naked. ההקלטה הראשונה מופיעה בחגיגות יובל החמישים לאלבום The Beatles, המכיל את כל הדמואים שהוקלטו באשר.
הקלטה

לנון הקליט את "Jealous Guy" ב-24 במאי 1971 באולפני אסקוט סאונד, שם הקליטו את שירתו ב-29 במאי 1971. אוברדאב מיתרים התקיים ב-4 ביולי 1971 ברקורד פלנט בניו יורק. בין המוזיקאים היו מייק פינדר מלהקת המודי בלוז וג'ואי מולנד וטום אוונס מלהקת באדפינגר.
שחרור

ההקלטה של לנון לשיר "Jealous Guy" יצאה באלבום Imagine בשנת 1971. השיר יצא כסינגל רק בנובמבר 1985, חמש שנים לאחר הירצחו של לנון, וארבע וחצי שנים לאחר שרוקסי מיוזיק לקחו את גרסת הכיסוי שלהם לשיר למקום הראשון. הסינגל מלווה בבי-סייד בשיר "Going Down on Love", שיר מתוך Walls and Bridges משנת 1974, והגיע למקום ה-65 במצעד הבריטי.
בארצות הברית, הסינגל הגיע למקום ה-80 בבילבורד הוט 100 בנובמבר 1988, יחד עם יציאת הסרט התיעודי דמיין. "Jealous Guy" הגיע גם למקום ה-22 במצעד השירים העכשוויים למבוגרים.
משתתפים

הנגנים הבאים הופיעו בשיר האחרון ב-Imagine:
ג'ון לנון - שירה, גיטרה אקוסטית, שריקה
ניקי הופקינס - פסנתר
ג'ון ברהם - הרמוניום
אלן וייט - ויברפון
קלאוס פורמן - גיטרה בס
ג'ים קלטנר - תופים
מייק פינדר - טמבורין
ג'ואי מולנד וטום אוונס - גיטרות אקוסטיות
The Flux Fiddlers - מיתרים
קליפ

וידאו קליפ לקידום השיר הופק בשנת 1971. הוא הראה, בעיקר בצילום עילי מתמשך על ידי מסוק, את ג'ון ויוקו נוסעים בקרון מתים מאחוזתם בפארק טיטנהרסט לאגם סמוך, שם הם נראו נכנסים לסירת משוטים.
הערות שוליים

↑  The Beatles Bible - Get Back/Let It Be sessions: day 19, The Beatles Bible, ‏1969-01-28 (באנגלית בריטית)
↑  Mark Beaumont, Every song The Beatles play in Peter Jackson's 'Get Back', NME, ‏2021-11-29 (באנגלית בריטית)
↑  How The Beatles rejected John Lennon's defining anthem, faroutmagazine.co.uk, ‏2023-09-27 (באנגלית אמריקאית)
1 2  Child Of Nature, The Beatles Bible, ‏2008-03-16 (באנגלית בריטית)
↑  The Beatles / The ‘White Album’ 50th anniversary super deluxe edition – SuperDeluxeEdition, ‏2018-09-24 (באנגלית אמריקאית)
↑  Jem Aswad, The Beatles Announce ‘White Album’ Deluxe 50th Anniversary Edition, Variety, ‏2018-09-24 (באנגלית אמריקאית)
↑  Madinger, Chip; Raile, Scott, LENNONOLOGY Strange Days Indeed, – A Scrapbook Of Madness, 2015, עמ' 239, 247, ISBN 978-1-63110-175-5
↑  John Lennon - Jealous Guy, jpgr.co.uk
↑  "The Billboard Hot 100-Jealous Guy", Billboard
↑  Whitburn, Joel (2002). Top Adult Contemporary: 1961–2001. Record Research. p. 143.
↑  John Blaney, John Lennon: Listen to This Book, John Blaney, 2005, ISBN 978-0-9544528-1-0. (באנגלית)
↑  Jealous Guy, The Beatles Bible, ‏2010-08-03 (באנגלית בריטית)
↑  "YouTube – Jealous Guy (John Lennon) – promotional music video", Youtube
↑  "YouTube – Jealous Guy (John Lennon) – official music video", YouTube
| --- | --- |
בקרת זהויות :  MusicBrainz work: 056b839a-70ae-3a65-a805-c70e2dd4b3de
IFC Films

| --- | --- |

 נתונים כלליים
 סוג:  חברה בת
 תקופת הפעילות:  1999–הווה (כ־25 שנים) 
 חברת אם:  AMC 
 מיקום המטה:  ניו יורק 
 בעלות:  Rainbow Media
 ענפי תעשייה:  קולנוע
  
 www.ifcfilms.com
 
IFC Films היא חברה אמריקנית להפצת סרטי קולנוע. משרדי החברה נמצאים בניו יורק והיא נמצאת בבעלות "Rainbow Media" השייכת לקואופרטיב הטלוויזיה בכבלים "Cablevision". החברה מפיצה סרטי קולנוע עצמאי וסרטים דוקומנטריים.
בנוסף להפצה, מפעילה IFC ערוצי וידאו על פי דרישה (VOD) המסופקים על ידי ערוצי שלם וצפה בכבלים, על ידי חנות iTunes, מובילינק ורשת בלוקבאסטר. מאז שנת 2008 מפעילה החברה פסטיבל סרטים בשם "IFC Festival Direct" המיועד לסרטים שיצאו ישירות לטלוויזיה.
C'est La Vie

"C'est La Vie" (בעברית: "אלה החיים") הוא שיר שהוקלט על ידי הזמרת האלבנית בסה בהשתתפות בלדביטס. הוא יצא לאור ב-28 בפברואר 2020, בהוצאה עצמאית, כסינגל השישי מתוך אלבום האולפן החמישי של בסה, Stubborn.
השיר הגיע למקום הראשון במצעד הפזמונים השבועי באלבניה.
רקע וכתיבה

השיר נכתב והופק על ידי בסה. עטיפתו כוללת תצלום של בסה לבושה בחליפה צהובה ועניבה כחולה. היא עומדת מול מראה בחדר מלתחה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-72.4 אלף השמעות.
וידאו קליפ

הווידאו קליפ הרשמי של השיר פורסם ב-29 בפברואר 2020.
נכון ליוני 2024 עומד מונה הצפיות של הקליפ על למעלה מ-640 אלף צפיות.
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  אלבניה | Albanian Music Charts | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 28 בפברואר 2020 | הזרמת מוזיקה • הורדה דיגיטלית | הוצאה עצמאית |  |
הערות שוליים

↑  C'est La Vie – Besa - Single, ספוטיפיי
↑  Besa - C'est la Vie ft. BledBeats, יוטיוב
↑  The Top List – 08/03/2020, (in Albanian). Top Channel. 8 March 2020.
↑  C’est La Vie (feat. BledBeats) - Single, אפל מיוזיק
C'est pour toi

C'est pour toi (באנגלית: It's For You, ובעברית: זה בשבילך) הוא אלבום האולפן השביעי של הזמרת הקנדית סלין דיון. האלבום יצא לאור ב-27 באוגוסט 1985, על ידי חברת התקליטים TBS. מתוך האלבום יצאו שני סינגלים: "C'est pour toi" ו-"C'est pour vivre".
עם יציאתו נכנס האלבום אל המקום הראשון במצעד האלבום של קוויבק.
רקע והפקה

האלבום הופק על ידי פול באילרגיון, אדי מרנאיי ורודי פסקל. בקנדה יצא האלבום ב-27 באוגוסט 1985, על גבי תקליט וקלטת שמע. האלבום עצמו הצליח לכבוש את פסגת מצעד האלבומים של קוויבק, ושיר הנושא שלו הצליח להגיע אל המקום השלישי במצעד השירים של קוויבק.
השיר "Elle", נכלל באלבום ההופעה השני של דיון À l'Olympia, אשר יצא לאור בשנת 1994.
רשימת רצועות

| C'est pour toi <small>(צד 1)> מס' | C'est pour toi <small>(צד 1)> שם | C'est pour toi <small>(צד 1)> משך | C'est pour toi <small>(צד 1)>  | C'est pour toi <small>(צד 1)>  | C'est pour toi <small>(צד 1)>  | C'est pour toi <small>(צד 1)>  | C'est pour toi <small>(צד 1)>  | C'est pour toi <small>(צד 1)>  | C'est pour toi <small>(צד 1)>  |
| --- | --- | --- | --- | --- | --- | --- | --- | --- | --- |
| 1. | C'est pour toi  | 3:56 |  |  |  |  |  |  |  |
| 2. | Tu es là  | 2:43 |  |  |  |  |  |  |  |
| 3. | Dis-moi si je t'aime  | 2:49 |  |  |  |  |  |  |  |
| 4. | Elle  | 2:45 |  |  |  |  |  |  |  |
| 5. | Pour vous  | 3:12 |  |  |  |  |  |  |  |
| C'est pour toi <small>(צד 2)> מס' | C'est pour toi <small>(צד 2)> שם | C'est pour toi <small>(צד 2)> משך | C'est pour toi <small>(צד 2)>  | C'est pour toi <small>(צד 2)>  | C'est pour toi <small>(צד 2)>  | C'est pour toi <small>(צד 2)>  | C'est pour toi <small>(צד 2)>  | C'est pour toi <small>(צד 2)>  | C'est pour toi <small>(צד 2)>  |
| --- | --- | --- | --- | --- | --- | --- | --- | --- | --- |
| 1. | Les oiseaux du bonheur  | 3:33 |  |  |  |  |  |  |  |
| 2. | Avec to  | 3:23 |  |  |  |  |  |  |  |
| 3. | Amoureuse  | 3:14 |  |  |  |  |  |  |  |
| 4. | Virginie... Roman d'amour  | 3:46 |  |  |  |  |  |  |  |
| 5. | C'est pour vivre (בשילוב השיר "V'là l'bon vent choir")   | 4:02 |  |  |  |  |  |  |  |
מיקומי שיא

|   ‏‏‏  מצעדים ודירוגים (1985)> מדינה |   ‏‏‏  מצעדים ודירוגים (1985)> מצעד |   ‏‏‏  מצעדים ודירוגים (1985)> מיקום שיא |
| --- | --- | --- |
|  קוויבק | ADISQ | 1 |
היסטוריית יציאות לאור

| מדינה | תאריך יציאה | חברת תקליטים | פורמט | קטלוג |
| --- | --- | --- | --- | --- |
| קנדה | 27 באוגוסט 1985 | TBS | תקליט | TBS 503 |
| קנדה | 27 באוגוסט 1985 | TBS | קלטת שמע | TBS 4503 |
M3 סטיוארט

| --- | --- |

 מידע כללי
 סוג:  טנק קל
 מדינה מייצרת:  ארצות הברית ארצות הברית
 משתמשים עיקריים:  ארצות הברית
 משתמשים משניים:  בריטניה
 שנת ייצור:  1941
 דגם קודם:  טנק בינוני M2
 דגם עוקב:  M24 צ'אפי
 מערכה מרכזית:  מלחמת העולם השנייה
 יחידות שיוצרו:  23,685 
 מידע טכני
 אורך:  4.53 מטר
 רוחב:  2.24 מטר
 גובה:  2.39 מטר
 משקל:  12.9 טון
 מהירות:  58 קמ"ש
 טווח פעולה:  112 ק"מ
 מנוע:  בנזין, 250 כ"ס
 שריון:  51-10 מ"מ
 צוות:  4
 מערכות נשק
 חימוש עיקרי:  תותח בקוטר 37 מ"מ
 מספר פגזים:  106 פגזים
 חימוש משני:  3 מקלעי M1919 בראונינג
 הערות:  הנתונים לדגם M3A1
 
M3 סטיוארט (באנגלית: M3 Stuart) הייתה סדרת טנקים קלים מתוצרת ארצות הברית בתקופת מלחמת העולם השנייה. הם נקראו על שמו של ג'.א.ב סטיוארט, גנרל בצבא הקונפדרציה.
מעל ל-22,000 טנקים יוצרו במשך השנים 1944-1941, והם היו בשימוש נרחב ביותר (בשל מספרם) בקרבות מול צבאות גרמניה הנאצית, איטליה ויפן. הקרבות במדבר המערבי ובצפון אפריקה בשנים 1941–1942 הדגישו את חסרונות טנק הסטיוארט בלוחמת שריון. חולשתו העיקרית של ה־M3 הייתה נעוצה בחימושו - תותח בקוטר 37 מ"מ שהיה חלש מכדי להתמודד מול השריון הגרמני. מאחר שטנקי הסטיוארט היו זמינים בכמויות כה גדולות, הם לא הוצאו משירות ובמקום זאת הוגבלו בעיקר לתפקידי סיור.
במהלך המלחמה, טנקי סטיוארט רבים הועברו לבעלות בריתה של ארצות הברית כחלק מחוק השאל החכר. כ-6,900 סופקו לבריטניה, ו-1,681 לברית המועצות. לאחר המלחמה הועברו טנקי הסטיוארט המיושנים לצבאות ברחבי אירופה, אסיה, ואמריקה הדרומית. מצרים קיבלה לידיה מספר טנקים, אך הם הוצאו משירות מבלי שהשתתפו במלחמות נגד ישראל. מחליפו של הסטיוארט בצבא ארצות הברית היה הטנק M24 צ'אפי.
טנק זה כנראה עדיין בשרות בפרגוואי ונחשב לטנק שעשה את השרות הכי ארוך.
דגמים

M3: דגם ייצור ראשוני. 5,811 יחידות יוצרו.
M3A1: לדגם זה נוסף מייצב גירוסקופי לתותח, כיפת המפקד הוסרה. 4,621 יחידות יוצרו.
M3A3: דגם ייצור אחרון עם תצורת תובה חדשה עם שריון חזית משופע, והגדלת מספר הפגזים לתותח 37 מ"מ ל-174. 3,427 יחידות יוצרו.
M3 עם להביור: הסבה של טנקי סטיוארט לנשיאת להביור במקום התותח הראשי. פותח במיוחד לשימוש חיל הנחתים בזירת האוקיינוס השקט.
תותח הוביצר מתנייע T18: דגם ניסיוני בו הותקן תותח הוביצר בקוטר 75 מ"מ על תובת M3 ללא צריח. נזנח לטובת M8.
M5: השינויים העיקריים בדגם זה הם התקנתם של צמד מנועי קדילק, ותצורת תובה דומה לדגם M3A3.
M5A1: דגם ייצור משופר עם צריח ה-M3A3. ‏6,810 יחידות יוצרו.
תותח הוביצר מתנייע M8: בדגם זה הותקן תותח הוביצר 75 מ"מ על טנקי M5 עם צריח פתוח. שימשו לסיוע אש קרוב. 1,778 יחידות יוצרו בין 1942 ל-1944.
ראו גם

H-39 הוצ'קיס
רנו R-35
לקריאה נוספת

Zaloga, Steven. M3 & M5 Stuart Light Tank 1940-45, Osprey 1999
Chamberlain, Peter; Chris Ellis. British and American Tanks of World War Two: The Complete Illustrated History of British, American and Commonwealth Tanks, 1939-45. Cassell 2002